**UZNESENIA ZO ZASADNUTIA**

 **OBECNÉHO ZASTUPITEĽSTVA OBCE VEĽKÁ FRANKOVÁ**

 konaného dňa 22.03.2013

**UZNESENIE č.10/2/2013**

 Obecné zastupiteľstvo vo Veľkej Frankovej :

Obecné zastupiteľstvo vo Veľkej Frankovej podľa § 26 ods. 3 a § 27 ods. 3 zákona č. 50/1976 Zb. o územnom plánovaní a stavebnom poriadku / stavebný zákon / v znení neskorších predpisov a v zmysle ustanovení § 6 ods. 1 a § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov:

# **I. prerokovalo**

I.1 v zmysle § 11 ods. 4 písm. c) a g) zákona č. 369/1990 Zb. návrh zmien a doplnkov Územného plánu obce Veľká Franková č. 2 - zmena funkcie územným plánom neriešenej plochy na navrhovanú plochu pre technickú vybavenosť územia – malú vodnú elektráreň /ďalej len ÚPN O Veľká Franková č. 2/, ktorý spracoval Ing. arch. Rudolf Kruliac, autorizovaný architekt, č. o. : \* 0290 AA \*.

**II. berie na vedomie**

II.1 správu o prerokovaní návrhu zmien a doplnkov ÚPN O Veľká Franková č. 2

II.2 výsledky prerokovania návrhu zmien a doplnkov ÚPN O Veľká Franková č. 2

II.3 výsledok posúdenia návrhu zmien a doplnkov ÚPN O Veľká Franková č. 2 Obvodným úradom v Prešove, ako príslušným orgánom územného plánovania, vyjadrenom v stanovisku č. ................. zo dňa ............

# **III. súhlasí**

III.1 s návrhom na rozhodnutie o stanoviskách a pripomienkach vyhodnotenia prerokovania návrhu zmien a doplnkov ÚPN O Veľká Franková č. 2

# **IV. schvaľuje**

IV.1 Zmeny a doplnky Územného plánu obce Veľká Franková č. 2

IV.2 Všeobecne záväzné nariadenie č.1/2013, ktorým sa vyhlasuje záväzná časť zmien a doplnkov ÚPN O Veľká Franková č. 2

# **V. ukladá**

V.1 zverejniť záväznú časť zmien a doplnkov ÚPN O Veľká Franková č. 2

a. / vyvesením na úradnej tabuli obce najmenej na 30 dní, ako aj iným

 obvyklým spôsobom

b. / doručením dotknutým orgánom, štátnej správy

 zodpovedný: Krempaský Ondrej – starosta obce

 termín: do 30 dní

 V.2 vyhotoviť o obsahu zmien a doplnkov ÚPN O Veľká Franková č. 2 registračný list a spolu s kópiou uznesenia o schválení doručiť Ministerstvu výstavby a regionálneho rozvoja Slovenskej republiky ako ústrednému orgánu územného plánovania

 zodpovedný: Ing. Vladimír Šterbák

 termín: do 30 dní

V.3 uložiť čistopis zmien a doplnkov ÚPN O Veľká Franková č. 2 s označením textovej časti, hlavných výkresov a záväznej časti schvaľovacou doložkou v obci, na stavebnom úrade a krajskom stavebnom úrade spolu s výpisom uznesenia o schválení

Zodpovedný: Ing. Vladimír Šterbák

Termín: 3 mesiace

**UZNESENIE č.11/2/2013**

 Obecné zastupiteľstvo vo Veľkej Frankovej :

 **Ruší :** prijaté uznesenieč.34/4/2012 zo dňa 15.10.2012

**UZNESENIE č.12/2/2013**

 Obecné zastupiteľstvo vo Veľkej Frankovej :

**Schvaľuje :** Strategický dokument – Zmena a doplnok ÚPN – obce Veľká Franková , časť Malá

 vodná elektráreň bez výhrad .

Uznesenie z 2. zasadnutia Obecného zastupiteľstva zapísala a prečítala v priebehu zasadnutia

zapisovateľka Čarnogurská Katarína.

Za tieto uznesenia hlasovali všetci prítomní poslanci OZ Veľká Franková .

 Ondrej Krempaský

 starosta obce

Vo Veľkej Frankovej 22.03.2013